पाएं अपने शहर की ताज़ा ख़बरें और फ्री ई-पेपरडाउनलोड करें
जिला स्तरीय संकट प्रबंधन समूह की बैठक मंत्री राजवर्धन सिंह दत्तीगांव की अध्यक्षता में गुरुवार को हुई। बैठक में समस्त सदस्यों ने सर्वानुमति से एक मत होकर कोरोना कर्फ्यू को 17 मई सुबह 6 बजे तक बढ़ाने का निर्णय लिया।
मंत्री दत्तीगांव ने सभी सदस्यों का आह्वान करते हुए जिले में कोरोना संक्रमण की चेन को तोड़ने के लिए कोरोना जांच सैंपलिंग बढ़ाने के साथ-साथ अधिक से अधिक व्यक्तियों का टीकाकरण हो, इसके लिए प्रशासन और मैदानी अमले को सहयोग करने की बात कही।
बैठक में विधायक मुकेश पटेल के प्रस्ताव पर मंत्री दत्तीगांव ने निर्देश दिए कि ग्राम उमरठ में प्राथमिक स्वास्थ्य केंद्र की सेवाएं यथा शीघ्र प्रारंभ की जाए। उन्होंने निर्देश दिए कि कोरोना कर्फ्यू के मद्देनजर ग्रामीणों को बैंक में जमा रुपयों के लेन-देन में आ रही परेशानियों को दूर करने के लिए चलित बैंक मोबाइल वैन एवं बैंक सखियों के माध्यम से ग्रामीणों को घर पहुंच सेवा द्वारा उनकी जमा राशि का वितरण की व्यवस्था कराई जाए। उन्होंने निर्देश दिए कि कोरोना के मद्देनजर केंद्र व राज्य सरकार द्वारा पात्र व्यक्तियों को वितरण होने वाले राशन की वितरण व्यवस्था को बेहतर ढंग से कराया जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn